
	Sut ydw i wedi cwrdd â fy nharged?

	Dadansoddi ac nid disgrifio damcaniaethau.
	Rydw i wedi trafod gwahanol safbwyntiau mewn dyfnder trwy roi dwy ochr o’r ddadl yn fy ngwaith. 

	Wrth ddarllen yn eang, manteisio ar bob cyfle i gymharu llenyddiaeth yn yr aseiniad.
	Dewisais yn ofalus pa lenyddiaeth i gynnwys yn fy ngwaith trwy edrych ar ddibynadwyedd a thrafod yr hyn rydw i wedi darganfod yn fanwl.



Nod 1- Meddwl am gwestiwn ymchwil a fydd yn addas ar gyfer ein dosbarthiadau PAP ar ôl diwrnodau pontio ar gyfer yr ymchwil. 
Amcan- Cynnal cyfarfod gyda fy nhiwtor dosbarth i drafod pa fath o ymchwil bydd yn addas ac yn bosib gwneud yn ei ddosbarth. 

Nod 2- Adfyfyrio ar fy ymchwil trwy ddefnyddio llenyddiaeth i gefnogi fy mhwyntiau.
Amcan 3- Trafod beth yw astudiaeth gwers trwy nodi cryfderau a chyfyngiadau a chysylltu gyda fy ymchwil trwy ddefnyddio llenyddiaeth.

Nod 3- Gwerthuso ar fy ymchwil.
Amcan 3- Gwerthuso ar fy ymchwil yn feirniadol trwy nodi beth aeth yn dda, beth alla i wella ac oedd yr ymchwil wedi ateb fy nghwestiwn ymchwil?

 
Yn gyntaf, nod yr aseiniad yw cynllunio a chymhwyso methodolegau ymchwil cywir sy’n dangos dealltwriaeth o natur ymchwil addysgol trwy adfyfyrio’n feirniadol ar le canolog arfer moesegol o fewn y dosbarth. Hefyd, dangos rhywfaint o ymreolaeth wrth gynnal ymholiad i drawsnewid agwedd ar arfer personol sy’n cael effaith ar ddeilliannau dysgwyr. Yna gwerthuso tystiolaeth ymchwil yn feirniadol, gan ddangos barn gadarn am ddata i gefnogi o broffesiwn sy’n seiliedig ar ymholi. Cyn cychwyn ar yr aseiniad yma trafodais i gyda fy mhartner beth ydym ni yn bwriadu darganfod yn ystod yr ymchwil hon a thrafodaeth gydag ein tiwtoriaid dosbarth PAP er mwyn gweld pa fath o ymchwil oedd yn addas o fewn yr ysgol. 

O’r drafodaeth, meddylion ni am y cwestiwn ymchwil sydd yn seiliedig ar beth rydw i’n bwriadu ymchwilio mewn i yn ystod fy nghyfnod Profiad Addysgu Proffesiynol (PAP). Y cwestiwn ymchwil penderfynon ni arno oedd, fel nodais i ar dudalen deitl yr aseiniad, yw ‘Pa effaith mae defnyddio amrywiaeth o adnoddau yn ei gael ar safon cyfranogiad y plant?’ Golyga hyn bod ni yn ceisio darganfod pa fath o adnoddau sydd yn codi lefelau cyfranogiad y plant yn ystod tasg yn y dosbarth. Bu hyn yn helpu i ni ddeall sut i addasu ein cynlluniau ac addysgu er mwyn sicrhau bod y plant yn cadw diddordeb y cymaint â phosib ac i gefnogi nhw i gyrraedd llwyddiant ym mhob tasg. Gwelwn ni’r broses o benderfynu ar gwestiwn ymchwil yn eithaf hawdd oherwydd o’r cychwyn roedd yr un diddordeb gyda’n ni o ran defnydd o adnoddau gwahanol a hefyd roedd hyn yn bosib gwneud yn ein hysgolion PAP. 

Wrth wneud yr astudiaeth gwers, mae’n hanfodol i mi ddilyn rheolau moeseg y Brifysgol trwy gyflawni ffurflen foeseg i ddangos fy mod i yn cytuno i beidio rhannu unrhyw wybodaeth amdano’r ysgol, staff neu blant yn ystod y cyfnod ymchwil. Deallaf fod unrhyw wybodaeth sydd yn cael ei thrafod yn yr ysgol amdano’r plant yn gyfrinachol a ddim yn cael ei rhannu gydag unrhyw un arall. Hefyd, byddaf yn ymddwyn yn broffesiynol ar bob adeg oherwydd rydw i’n deall fy mod i yn cynrychioli’r brifysgol yn ystod fy nghyfnod PAP ac wrth wneud yr ymchwil. 

Yn ôl adroddiad Estyn (2015) mae fy ysgol PAP gyda 137 o ddisgyblion ynddo a chafodd ei sefydlu yn y flwyddyn 2011. Daw o gwmpas 10% o’r plant o gartrefi Cymraeg ac ychydig iawn o gefndiroedd ethnig (Estyn, 2015). Yn fy nosbarth i, sef blwyddyn 5, mae yna 27 o ddisgyblion a dim ond un plentyn sydd ag anghenion dysgu ychwanegol. Mae’r adnoddau rydyn ni yn fwriadau defnyddio yn yr ymchwil ar gael yn y dosbarth hefyd ac mae’r plant yn gyfarwydd a defnyddio nhw mewn modd academaidd.

Fel rydw i wedi sôn yn barod fy nghwestiwn ymchwil yw ‘Pa effaith mae defnyddio amrywiaeth o adnoddau yn y dosbarth yn ei gael ar safon cyfranogiad y plant?’ Mae llawer o ymchwil sydd yn cefnogi fy nghwestiwn ymchwil wedi cael ei chynnal ar ddefnyddio gwahanol adnoddau yn y dosbarth a wnaeth helpu fy mhartner a fi penderfynu ar ein ffocws ar gyfer ein hastudiaeth. Yn gyntaf dywed athrawes Zhara (2015) bod gwahanol adnoddau yn hanfodol gydag addysgu a dysgu oherwydd dydy pob plentyn ddim gyda’r un steil dysgu. Mae rhai yn ddysgwyr gweledol, rhai yn ddysgwyr gwybyddol ac eraill yn ddysgwyr clywedol. Golyga hyn ni fydd pob adnodd yn gweithio i bob plentyn felly mae cael amrywiaeth yn bwysig iawn wrth sicrhau llwyddiant (Zhara, 2015). Cytuna Lindsay (2008) gyda hyn trwy ddweud bod dewis yr adnoddau cywir ar gyfer y disgyblion rydych yn addysgu yn chwarae rhan fawr yn yr effeithiolrwydd y wers. Nododd hefyd bod pob disgybl yn wahanol a thrwy ddewis yr adnoddau sydd yn gweithio’r gorau iddyn nhw yn cynyddu ei thebygolrwydd o lwyddo yn ei dysgu (Lindsay, 2008, t.13). Cytunaf i gyda’r pwyntiau yma oherwydd wrth gael profiad gweithio mewn ysgolion yn ystod cyfnodau PAP neu waith allanol, gwelaf bob plentyn yn wahanol ac felly bydd defnyddio neu gynnwys gwahanol adnoddau mewn gwersi yn helpu cadw cyfranogiad y plant lan. Hefyd helpa hyn rhoi gwahanol gyfleoedd i’r plant defnyddio gwahanol adnoddau i ddysgu yn y dosbarth a thu hwnt a datblygu sgiliau a defnyddio sgiliau newydd wrth wneud hyn.

Er dweud hyn, gall defnyddio adnoddau penodol neu ddiffyg amrywiaeth o adnoddau yn ystod gwersi cyfyngu dysgu’r plant gan efallai nad ydyn nhw yn gweithio cystal gyda’r adnodd sydd yn y wers yn cymharu â rhai arall. Cefnoga Herward (2009) hyn trwy ddweud mai diffyg adnoddau yn ysgolion yn golygu bydd llai o gyfleoedd i’r plant llwyddo neu gynhyrchu safon dda yn ei gwaith. Dywed bod rheswm cyffredin amdano hyn yw oherwydd does dim digon o arian gyda’r ysgolion i allu hyfforddi’r adnoddau yma sydd yna yn golygu mae llai o opsiynau gyda’r athrawon a’r plant o ba adnodd gallent ddefnyddio yn ystod gwersi i gefnogi ei addysgu a dysgu (Herward, 2009, t.7). Darganfododd Clark a Steir (1998) wrth gynnal ymchwil bod diffyg amrywiaeth mewn gwersi gydag adnoddau neu cyd-destun ar fau ar gyfer perfformiadau gwael ymysg plant yn ysgolion. Dywed bod ailadrodd a defnyddio’r un adnoddau tro ar ôl tro ddim yn effeithiol gyda gwella safon gwaith y plant (Clark a Stein, 1998). Yn ymestyn arno hyn, nododd Silva (2004) bod hyn yn arwain at ddiflastod ac agwedd negyddol tuag at ddysgu ac ysgol oherwydd nad oes unrhyw beth newydd yn cael ei ddefnyddio yn ystod gwersi i sbarduno’r plant a chodi cymhelliant i ddysgu (Silva, 2004, t.8).

Wrth ymchwilio mewn i’r topig yma, sylweddolaf fod yna bwlch mewn llenyddiaeth ac ymchwil sydd wedi cael ei wneud ar ba adnoddau yn benodol sydd yn gweithio’r orau gyda phlant yn ystod gwersi. Dywed Broekkamp et al (2007) mae ymchwil blaenorol yn dangos mae gap rhwng ymchwil ac ymarfer addysgu ar draws pob pwnc (Broekkamp et al, 2007, t.13). Doeddwn i ddim wedi darganfod cymaint o gwbl ar ymchwil sydd wedi cael ei chynnal ar hyn. Gobeithiaf ddod o hyd i’r ateb yma wrth wneud fy astudiaeth gwers yn ystod fy nghyfnod PAP. 


Ar gyfer dull asesu, penderfynon ni defnyddio graddfa Leuven. Roedd Leuven (1980) yn angerddol am greu amgylchedd lle gall plant teimlo’n hapus, cefnogol a ddiogel yn yr ysgol. Credaf fod hyn yn hanfodol ar gyfer galluogi’r plant i ddatblygu a dysgu mewn ffordd iachus a hyderus.  Wrth wneud yr ymchwil byddaf yn cymryd ymchwil mae Leuven (1980) wedi gwneud a chynnwys hyn o fewn cyd-destun fy nosbarth. Bwriadaf wneud hyn trwy ddefnyddio’r adnoddau maen nhw yn defnyddio’r fwyaf aml yn ystod gwersi ar gyfer yr astudiaeth gwers. Yn cadw at gredoau Leuven (1980) byddaf yn cynnal yr ymchwil yn ystod gwers arferol er mwyn osgoi’r plant teimlo fel bod nhw o dan bwysau neu yn cael ei phrofi. Mae hyn yn sicrhau bod y plant mewn amgylchedd hapus a ddiogel yn ystod yr astudiaeth. Byddaf yn cadw at lenyddiaeth Leuven trwy holi cwestiynau ar ddiwedd yr ymchwil i weld sut roedd y plant yn teimlo wrth ddefnyddio’r gwahanol adnoddau a pha un oedd yn gweithio’r gorau iddyn nhw. Ym mhellach noda MacRae (2020) bod graddfa Leuven yn helpu gwneud synnwyr clir o sut mae plant yn dysgu a beth sydd yn gweithio’r gorau iddyn nhw (MacRae, 2020). Byddaf yn trafod fy astudiaeth gwers mewn mwy o ddyfnder yn ystod y darnau nesaf.

Felly beth yw astudiaeth gwers? Yn ôl Dudley (2014) astudiaeth gwers yw proses sydd yn cael ei chynnal er mwyn gwella safon addysgu mewn ymarfer proffesiynol. Gall yr astudiaeth yma cael ei chynnal dros gyfres o wersi. Pwrpas astudiaeth gwers yw cael mewnwelediad i sut mae disgyblion yn ymateb i wahanol ddulliau, adnoddau neu dasg trwy arsylwi’r wers a derbyn adborth oddi wrth y disgyblion cymerodd rhan ar ôl y wers trwy holi cwestiynau. Nodwyd Dudley (2014) y tri phrif ffactor o astudiaeth gwers sef mae’n cymryd lle dros gyfnod o amser, mae’n cymryd lle mewn dosbarth gyda disgyblion go iawn ac mae’n cynnwys yr elfen o ddatrys problem i wella agwedd tuag at addysgu a dysgu (Dudley, 2014, t.1). Cefnoga Lewis (2000) hyn trwy ddweud mai astudiaeth gwers yn ymarfer proffesiynol sydd wedi cael ei ddatblygu i alluogi athrawon i gasglu data er mwyn addasu ei gwersi i wella’r safon o addysgu a dysgu. Mae’n broses sydd yn rhoi’r cyfle i athrawon dysgu beth yw’r dulliau mwyaf effeithiol sydd yn gwella dysgu a chanlyniad i’r disgyblion (Lewis, 2000, t.2). 

Yn amlwg gyda phob proses ymchwil mae yna gryfderau a chyfyngiadau. Ar un llaw gwelwn fod astudiaeth gwers wedi profi i fod yn llwyddiannus oherwydd dywed Dudley (2014) mae’n creu cyfleoedd i’r plant ac athrawon i wella ar ei safon o waith yn y dyfodol trwy ddefnyddio dulliau mwyaf effeithiol a gweler yn yr astudiaeth gwers (Dudley, 2014, t.17). Cefnoga Brown (1999)  hyn trwy nodi mae astudiaeth gwers gyda llawer o fuddion i athrawon fel er enghraifft creu gwersi atyniadol ar gyfer ei disgyblion, magu mewnwelediad o ysgolion neu athrawon eraill o astudiaethau gwersi a dysgu bod hyn yn adnodd sydd gallu cyflwyno syniadau newydd i elwa cryfderau’r disgyblion. Yn ogystal â hyn mae yna lawer o fuddion i ddisgyblion hefyd sef dysgu sut i esbonio ei meddyliau wrth ysgrifennu neu drafod a dysgu mewn dosbarth sydd canolbwyntio ar ddisgyblion (Brown, 1999). 

Ar y llaw arall dywed Lenski (2009) bod posibilrwydd o anhawster cael cyfranogiad llawn y plant yn ystod yr ymchwil ac wedyn gall hyn bennu lan gydag ymchwil anghyflawn (Lenski, 2009, t.19). Cytuna Salmont (2013) gyda hyn oherwydd nododd ef fod astudiaeth gwers gallu dod ar draws fel prawf i’r disgyblion ac achosi straen iddyn nhw trwy wneud iddyn nhw deimlo bod rhaid iddyn nhw berfformio’n dda neu gyrraedd safon wrth gymryd rhan yn yr ymchwil (Salmont, 2013, t.19). Yn ychwanegol cefnoga Collins (2017) hyn trwy ddweud mai astudiaethau gwers yn cymryd llawer o amser gan fod llawer o waith cynllunio, pharatoi a gwerthuso i gynnal yr ymchwil. Felly weithiau dydy’r astudiaeth ddim yn cael ei chynnal yn gywir sydd yn golygu ni fydd y canlyniadau yn gywir (Collins, 2017).

Ar gyfer fy astudiaeth gwers byddaf yn dewis tri phlentyn o’r dosbarth yn ôl gallu, felly un plentyn gallu uchel, un gallu canolig ac un gallu isel. Teimlaf bydd hyn yn rhoi ymchwil teg a rhoi golwg mewn i sut mae gwahanol blant ar draws y grwpiau gallu yn gweithio gyda’r adnoddau gwahanol. Credaf hefyd bydd cynnwys plant o wahanol grwpiau gallu yn helpu i mi weld pa adnoddau sydd yn gweithio’r gorau iddyn nhw a helpu datblygiad nhw gyda’i dysgu. Er dweud hyn, deallaf o beth nodais ar ddechrau’r aseiniad bod pob plentyn yn wahanol ac yn dysgu mewn ffordd sydd yn unigryw iddyn nhw felly mae’n bwysig cadw mewn cof efallai ni fydd canlyniad un plentyn yn gywir ar gyfer canlyniadau’r plant arall yn y dosbarth. 

Bydd y plant yn gweithio gyda thri adnodd gwahanol sef gliniadur/iPad, erthygl papur newydd a llyfr. Credaf fod tasg ymchwil yn gweithio’r gorau ar gyfer defnyddio’r gwahanol adnoddau oherwydd bydd yn rhoi dealltwriaeth glir o ba mor effeithiol maen nhw ar gyfer darganfod ffeithiau am dopig penodol. Cynlluniais i wers ymchwil mewn i ddigwyddiad o’r degawdau, yn dilyn ein thema sef y degawdau, lle bydd gyda’r plant tua 20 munud i ddarganfod cymaint o ffeithiau gallen nhw ar y digwyddiad o’i ddewis yn defnyddio adnoddau gwahanol. Cefnoga ymchwil y Gwasanaeth Iechyd Gwladol (2017) hyn trwy ddweud mai plant o’r oedrannau yn fy nosbarth i sef 9-10 mlwydd oed dim ond gallu canolbwyntio ar rywbeth am hyd at 25 munud cyn i’r lefelau o ymglymiad dechrau cwympo (GIG, 2017, t.2). Felly trwy gadw at ymchwilio am ffeithiau am ddim mwy na 20 munud yn golygu bydd y canlyniadau’n fwy dibynadwy oherwydd bydd cyfranogiad y plant ar ei gorau. Er dweud hyn, nododd Rawe (2022) bod plant yn fwy tebygol o ganolbwyntio gyda rhywbeth maen nhw gyda diddordeb mewn felly os nad yw’r plant a diddordeb yn y gwaith neu’r adnodd maen nhw’n defnyddio ar gyfer yr astudiaeth gwers bydd hyn yn achosi lleihad gyda’i lefelau o gyfranogiad (Rawe, 2022). 

Y dull defnyddiais i ar gyfer yr arsylwad yw’r raddfa Leuven (1980). Mae hyn yn canolbwyntio yn benodol ar gyfranogiad y plant yn ystod tasg. Cryfder defnyddio’r dull yma yw bod yr ymchwil yn ffocysu dim ond ar y plentyn neu blant a beth sydd y gorau ar gyfer ei dysgu nhw. Hefyd dywed Thabet (2022) bod wrth ddefnyddio’r raddfa Leuven rydych yn osgoi cwympo o dan yr argraff bod pob plentyn yr un peth (Thabet, 2022). 

Er dweud hyn gyda phob dull ymchwil mae yna gyfyngiadau, ac enghraifft o gyfyngiad gyda defnyddio’r dull yma yw nad yw’n gweithio’n dda iawn gyda phlant sydd ag anghenion dysgu ychwanegol neu anabledd. Un rheswm am hyn yw oherwydd gallen nhw teimlo bod nhw wedi llethu gyda’r raddfa ar gwestiynau (Thabet, 2022). 

Creais i raddfa Leuven lle’r oedd Plentyn A, B a C ar yr ochr o’r tabl a lefel o gyfranogiad ar y top. Roedd yna le i roi tic yn y bocs ar gyfer dechrau, canol a diwedd y wers. Hefyd ychwanegais i flwch i roi nodiadau pellach am gyfranogiad pob plentyn. Roedd tabl gwahanol ar gyfer pob adnodd. O dan bob lefel o gyfranogiad roedd sgôr ac oedd yn adio lan i roi sgôr cyfartalog cyfranogiad wrth ddefnyddio pob adnodd i bob plentyn. Atodaf gopi o’r daflen arsylwi yn yr atodiad.

 Roedd plentyn A a B wedi dangos cyfranogiad uchel wrth ddefnyddio’r erthygl papur newydd ond dangosodd plentyn C cyfranogiad uchel wrth ddefnyddio’r gliniadur. Sgor cyfartalog uchaf plentyn A oedd 15 wrth ddefnyddio erthygl papur newydd. Sgôr uchaf plentyn B oedd 11 yn defnyddio’r erthygl papur newydd a’r llyfr. Sgôr uchaf plentyn C oedd 9 yn defnyddio’r gliniadur.

Ar gyfer y cyfweliad grŵp holais i gymysgedd o gwestiynau caeedig ac agored. Rheswm am hyn yw oherwydd roeddwn i’n ymwybodol o’r gwahanol alluoedd y plant felly bydd cynnwys gwahanol fathau o gwestiynau yn addas ar gyfer pob gallu. Cytuna Stanford (2012) trwy ddweud mae’n galluogi’r plant trafod mewn mwy o fanylder amdano ei phrofiad trwy hefyd datblygu sgiliau iaith (Stanford, 2012). 

Wrth gynllunio a holi’r cwestiynau yma roeddwn i’n gobeithio darganfod pa adnodd oedd y plant yn gweithio gorau gydag a defnyddio’r wybodaeth yma wrth gynllunio gwersi yn y dyfodol. Rheswm am hyn yw oherwydd mae’n bwysig defnyddio llais y plentyn wrth addysgu a theimlaf bydd defnyddio’r atebion o beth roedden nhw yn hoffi gweithio gyda’r gorau yn helpu gyda’i chyfranogiad a safon gwaith yn y dosbarth. Cefnoga Mitra (2001) a hyn trwy ddweud bod defnyddio llais y plentyn mewn gwersi yn helpu gwella perthnasoedd rhwng yr ysgol ar blant a hefyd yn gwella’r gymuned dysgu (Mitra, 2001). Gweler copi o’r cwestiynau yn yr atodiad.

Gofynnais i bedwar cwestiwn sef ‘Allan o’r tri adnodd, beth yw eich hoff adnodd i ddefnyddio? Pam?’, ‘Os well gennych ddefnyddio adnoddau digidol neu bapur? Pam?’, ‘Os gallwch chi newid unrhyw beth am y wers beth fyddwch yn newid?’ a ‘Yn ystod y wers beth ddysgoch chi?’ Atebodd plentyn A a B y cwestiwn cyntaf trwy ddweud roedd well gyda nhw ddefnyddio’r erthygl papur newydd oherwydd roedd yn hawdd dod o hyd i ffeithiau a dywedodd plentyn C bod gwell gyda nhw defnyddio’r gliniadur oherwydd roedd sgiliau digidol da gyda nhw. Eto ar gyfer yr ail gwestiwn roedd well gan blentyn A a B yr adnodd papur a gwell gyda phlentyn C yr adnodd digidol am yr un rhesymau a’r cwestiwn cyntaf. Dywedodd plentyn A a B ni fydden nhw yn newid unrhyw beth am y wers ond bydd well gyda phlentyn C nodi’r ffeithiau ar ddogfen ddigidol yn lle papur tro nesaf. Dywedodd y plant i gyd bod nhw wedi dysgu ffeithiau newydd amdano ddigwyddiad o’r degawdau yn ystod y wers. Gweler copi o’r cwestiynau cyfweliad yn yr atodiad. 

Defnyddiais i ffurflen myfyrio dull Schon (1983) ar gyfer gwerthuso’r astudiaeth gwers. Mae dull Schon (1983) yn golygu bod y myfyrio yn digwydd yn ystod y dasg ac ar ôl i’r dasg gorffen. Dywed Visser (2011) bod y dull yma yn effeithiol iawn oherwydd mae’n rhoi canlyniadau manwl a phenodol i ni amdano’r profiad. Wrth fyfyrio yn ystod y dasg rydych yn myfyrio yn fanwl ac mae’r digwyddiadau yn newydd i’r cof (Vissen, 2011, t.2). Cytuna Cassady (2022) a hyn trwy ddweud mai myfyrio yn rhan hanfodol mewn addysg ac wrth fyfyrio yn fanwl ac yn gywir rydych yn creu’r cyfleoedd gorau i wella (Cassady, 2022).

Ar gyfer y ffurflen myfyrio, roedd yna dau focs, un lle’r oedd lle i ysgrifennu nodiadau yn ystod y digwyddiad ac un i ysgrifennu ar ôl i’r digwyddiad gorffen. Rhoddais i ddau beth i ysgrifennu amdano yn focs un sef y profiad a meddyliau yn ystod y digwyddiad. Rheswm am hyn yw oherwydd roeddwn i eisiau i’r nodiadau bod mor fanwl â phosib am y digwyddiad wrth fod yn digwydd. Yn yr ail focs rhoddais i dri chwestiwn sef ‘Beth fyddaf yn newid?’, ‘Beth aeth yn dda?’ a ‘Beth aeth yn wael?’. Dewisais i’r cwestiynau yma oherwydd dywed Denscombe (2014) bod cynnwys y ddwy ochr, sef y cryfderau a’r gwendidau, wrth fyfyrio yn bwysig ar gyfer adnabod beth sydd angen gwneud i wella y tro nesaf a gwneud cynnydd (Denscombe, 2014, t. 224). Gweler copi o’r ffurflen myfyrio yn yr atodiad. 

Yn amlwg cryfderau defnyddio’r dull yma yw bod eich sylwadau ar y daflen myfyrio yn fanwl ac yn gywir oherwydd rydych yn cofnodi wrth i’r digwyddiad yn digwydd. Gweler bod hyn yn bwysig gydag astudiaeth gwers oherwydd mae’n golygu bod cynllunio’r camau nesaf yn fwy penodol ar y fyfyriad. Noda Baird (1991) bod cynnydd da yn anodd sicrhau a gwneud os nad ydych wedi myfyrio digwyddiadau blaenorol yn gywir ac yn fanwl (Baird, 1991, t. 163). Er dweud hyn credaf gall defnyddio’r dull yma achosi straen ar y plant os ydych yn gwneud nodiadau o’i flaen nhw. Teimlaf gall y teimlad bod nhw yn cael ei brofi achosi wrth wneud hyn. Yn ôl Tisi (2017) mae myfyrio manwl gallu arwain at ddisgwyliadau uchel neu afrealistig gan fod y sylwadau sydd wedi cael ei nodi yn benodol iawn (Tisi, 2017). 

O’r ffurflen yma gwelais i yn union beth lwyddodd yn yr astudiaeth yma a beth nad oedd wedi gweithio. Helpa hyn gydag unrhyw waith ymchwil byddaf yn gwneud yn y dyfodol a sicrhau byddaf yn cynnal yn well y tro nesaf. Trafodaf hyn mewn mwy o ddyfnder nes ymlaen yn yr aseiniad.

Cyn cychwyn ar yr astudiaeth gwers, ystyrion ni’r ystyriaethau moesegol a fydd yn berthnasol yn ein darlithoedd. Llenwais i ffurflen foeseg mewn yn dweud fy mod i am ymddwyn yn broffesiynol yn ystod yr ymchwil ac osgoi defnyddio enwau’r plant, ysgol neu aelodau o staff. Mae hyn yn bwysig er mwyn cadw’r plant a’r staff yn ddiogel ar bob adeg a chadw manylion personol yn gyfrinachol. Cadwais i at y canllawiau BERA (2018) wrth gynnal yr ymchwil i sicrhau diogelwch a phroffesiynoldeb. Yn ôl y canllawiau dylech gael parch tuag at y bobl sydd yn cymryd rhan yn yr ymchwil, bod yn ymwybodol o wahanol gefndir, rhyw, credoau neu rywioldeb, rhoi’r cyfle iddyn nhw dynnu mas o’r ymchwil os maen nhw eisiau ac mae cyfrifoldeb gyda’r ymchwilydd i gadw’r wybodaeth a darganfodais yn gyfrinachol (BERA, 2018, t.8-9). Gweler copi o’r ffurflen moeseg yn yr atodiad. 

Ysgrifennais i lythyr caniatâd i fynd cartref at y rhieni neu ofalwyr darllen a chofnodi cyn i’r plentyn cymryd rhan yn yr ymchwil. Cofnodais i mewn manyldeb bod y plant yn cael ei ffilmio a bod y wybodaeth yn cael ei defnyddio ar gyfer fy aseiniad yn y brifysgol. Hefyd nodais i fod y fideo yn cael ei dinistrio unwaith mae’r ymchwil wedi bennu.

Ar gyfer y broses ymchwil wnes i gynnal, gofynnais i i’r plant cyn cychwyn os oedden nhw yn hapus i gymryd rhan yn yr ymchwil. Esboniais ei fod nhw yn cael ei ffilmio a byddaf yn holi cwestiynau ar y diwedd i weld sut oedden nhw yn teimlo am yr adnoddau. Hefyd esboniais fod ganddyn nhw’r opsiwn i dynnu mas o’r ymchwil a ddim cymryd rhan rhagor ar unrhyw adeg os ydyn nhw’n dymuno. Dywedais ni fydd ei enwau na’r fideo yn cael ei ddangos i neb heblaw am fy hun a byddaf yn cael gwared ohono ar ôl i mi orffen yr ymchwil. 

Nod y wers oedd ymchwilio mewn i ddigwyddiad o’r degawdau yn ôl thema’r dosbarth y tymor yma. Cysyllta hyn gyda’r gofynion cwricwlwm newydd Donaldson (2022) ‘Rwy’n gallu cynnig sylwadau ar lenyddiaeth a gwneud cysylltiadau rhwng yr hyn rwy’n ei darllen’ (Donaldson, 2022). Cyrhaeddodd pob plentyn y nod yma trwy ddefnyddio sgiliau ymchwilio gyda gwahanol adnoddau i ddod o hyd i ffeithiau am ddigwyddiad o’r degawdau. Wrth ymchwilio ysgrifennodd pob plentyn beth darganfodon nhw ar ddarn o bapur er mwyn cofio ar gyfer ei gwaith. Roedd pob un wedi defnyddio’r adnoddau yn gywir ac wedi cadw at yr amser rhoddais i iddyn nhw ddod o hyd i ffeithiau. Hefyd, cyrhaeddon nhw’r nod trwy weithio yn annibynnol gyda’r adnoddau gwahanol a chanolbwyntio ar y digwyddiad maen nhw wedi dewis i ymchwilio mewn yn unig. 

Ar ôl iddyn nhw orffen y dasg, fel rydw i wedi sôn amdano yn barod, holais i bedwar cwestiwn i’r tri phlentyn am sut oedden nhw yn teimlo amdano’r adnoddau. Un o’r cwestiynau gofynnais i ar ôl iddyn nhw orffen, fel y gwelwch yn yr atodiad, oedd ‘Yn ystod y wers beth ddysgoch chi?’ Dywedodd plentyn A bod nhw wedi dysgu ffeithiau amdano’r ail ryfel byd a sut roedd bywyd fel yn ystod y cyfnod yna. Dywedodd y ddau blentyn arall dysgon nhw sut i ddenfnyddio erthygl papur newydd i ffeindio ffeithiau am ddigwyddiad. Roedd hyn yn ddiddorol i mi oherwydd roedd yn amlwg nad oedden nhw wedi defnyddio erthygl papur newydd o’r blaen neu dydyn nhw ddim yn gyfarwydd a defnyddio nhw. Hefyd, datblygon nhw ei sgiliau ymchwil trwy ddefnyddio adnoddau gwahanol a sylweddoli bod rhai mwy effeithiol na’r lleill. 

Wrth ateb gwahanol fathau o gwestiynau, caeedig ac agored, datblygodd y plant ei sgiliau meddwl a mynegi barn amdano rywbeth. Atebodd pob plentyn pob cwestiwn yn hyderus ac yn gywir trwy roi rheswm dros ei phenderfyniad. Dywed Danby (2014) bod yn bwysig i blant cael y profiad o gwestiynu am waith ei hunain er mwyn datblygu sgiliau gwerthuso ac adfyfyrio ond hefyd i fod yn rhan o’i siwrne addysgu ei hunain trwy adnabod beth sydd yn gweithio’r gorau iddyn nhw a ba newidiadau gall ddigwydd i gefnogi datblygiad (Danby, 2014, t. 75). Er dweud hyn, ar y llaw arall dywed Parker (1984) bod cwestiynu plant gallu rhoi pwysau arnyn nhw trwy wneud iddyn nhw deimlo bod rhaid iddyn nhw ateb gyda’r ateb rydych yn ei ddisgwyl (Parker, 1984, t.18). Gweler yr atodiad ar gyfer y cwestiynau cyfweliad. 

Yn ystod y profiad yma teimlaf fod yn bwysig iawn i gysylltu’r dysgwyr yn yr astudiaeth gwers i wneud iddyn nhw deimlo’n gyfforddus ac yn ymwybodol o beth sydd yn digwydd a pham. Cefnoga Corominas (2021) a hyn gan nododd ef fod cynnwys llais y plant ym myd addysg yn helpu creu amgylchedd gwell iddyn nhw a chreu mwy o gyfleoedd iddyn nhw lwyddo (Corominas, 2021). Roeddwn i wedi sicrhau fy mod i wedi gwneud hyn trwy esbonio beth yw’r dasg a’r rheswm roedden nhw yn gwneud hyn cyn cychwyn. Hefyd esboniais nid prawf yw’r dasg i osgoi nhw teimlo o dan bwysau. 

O’r profiad yma’r brif beth sydd yn sefyll allan i fi yn ôl beth rydw i wedi dysgu yw bod well gydag y rhan fwyaf o’r plant a chymerodd rhan gweithio gydag adnoddau papur yn lle digidol. Rheswm am hyn oedd oherwydd doedd dim rhaid iddyn nhw chwilio ym mhell am y ffeithiau roedden nhw geisio darganfod. Dysgais i hefyd bod plant yn gweithio’n gwell ac yn canolbwyntio yn fwy yn ystod tasgau byr o ddim mwy na 20 munud ac unrhyw beth yn hirach na hynny bydden nhw yn dechrau diflasu. Byddaf yn defnyddio’r hyn rwyf wedi dysgu yn fy ngwersi yn y dyfodol.

Mae’n hanfodol cymryd llais y plentyn ymlaen wrth gynllunio gwersi yn y dyfodol. Cefnoga Warwick (2016) a hyn trwy ddweud mai gwrando ar farn y plant yn helpu rhoi dealltwriaeth i’r athro am sut i roi’r cyfle gorau i’r plant llwyddo (Warwick, 2016). Ar gyfer gwersi rydw i wedi cynllunio yn y dyfodol, rydw i wedi cynnwys mwy o dasgau sydd yn seiliedig ar ddefnyddio adnoddau papur ar gyfer cyflawni’r dasg. Hefyd, byddaf yn addasu fy ngwersi o gwmpas atebion plentyn C yn y cyfweliad lle dywedon nhw fod gwell ganddyn nhw ddefnyddio adnoddau digidol. Teimlaf bydd hyn yn rhoi’r cyfle i’r plant arall sydd yn teimlo fel hyn i ddatblygu ei sgiliau ymchwilio gydag adnoddau papur yn lle digidol. 

O’r astudiaeth gwers, darganfodais i yn union beth oeddwn i yn dymuno darganfod cyn cychwyn ac ateb fy nghwestiwn ymchwil sef ‘Pa effaith mae defnyddio amrywiaeth o adnoddau yn ei gael ar safon cyfranogiad y plant?’ Yn edrych nôl ar y raddfa Leuven defnyddiais i ar gyfer arsylwi cyfranogiad y plant, sydd yn yr atodiad, gwelaf fod adnoddau gwahanol yn effeithio ar gyfranogiad plant yn wahanol. Gyda phlentyn C roedd ei chyfranogiad yr uchaf wrth ddefnyddio gliniadur a sgôr uchaf plentyn A a B oedd wrth ddefnyddio’r erthygl papur newydd. Bydd hyn yn effeithio ar sut rydw i yn cynllunio fy ngwersi ar gyfer y dosbarth yma yn y dyfodol oherwydd mae’r canlyniadau yma yn drosolwg o ba adnodd bydd gwell gan y dosbarth cyfan defnyddio, sef beth oedd pwrpas dewis tri phlentyn o grwpiau gallu gwahanol. 

Mae llenyddiaeth rwyf wedi ymchwilio mewn i yn cefnogi hyn trwy ddweud mai pob plentyn yn dysgu yn wahanol ac yn gweithio yn well gyda rhai adnoddau yn cymharu â rhai arall felly mae cynnwys gwahanol adnoddau yn wersi yn bwysig iawn (Ross, 2005). Cefnoga McNiff (2012) hyn gan noda bod y camau nesaf ar gyfer gwelliant neu ddatblygiad ar ôl cynnal ymchwil yn hanfodol ac maen pwysig cymryd beth rwyt wedi darganfod a defnyddio ar gyfer arfer da (McNiff, 2012, t.104). Ym mhellach, cysyllta Coenders (2019) ni nôl i holl bwrpas astudiaeth gwers trwy trafod y rheswm rydym yn cynnal astudiaethau yw gwella arfer (Coenders, 2019, t. 218).  Nesaf byddaf yn drafod y cyfnod paratoi ar gyfer yr ymchwil.

Cyn cychwyn ar yr astudiaeth gwers, ystyriais i’r dibynadwyedd y dulliau ymchwil roeddwn i am ddefnyddio. Teimlaf fod y raddfa Leuven defnyddiais ar gyfer cofnodi cyfranogiad y plant yn ddibynadwy a chywir oherwydd roedd yn bersonol ar gyfer pob plentyn ac yn addas iawn ar gyfer y maes roeddwn i yn ymchwilio mewn i. Cytuna Davy (2010) a hyn trwy nodi mae’r raddfa Leuven yn benodol ar arsylwad ac yn canolbwyntio ar ddatblygiad y plentyn (Davy, 2010). Felly mae hyn yn addas ar gyfer y fath o ymchwil gwnes i oherwydd roedd cofnodi lefel o gyfranogiad wedi cael ei wneud wrth arsylwi a gwylio fideo o’r plant yn gweithio. 

Er dweud hyn, teimlaf nad oedd y dull defnyddiais i yn ystod y cyfweliad grŵp mor ddibynadwy â hyn. Rheswm am hyn yw oherwydd mae plant, yn enwedig mewn gwaith grŵp, gallu cael dylanwad ar ei gilydd ac yna gall hynny effeithio ar atebion. Gall hyn fod oherwydd maen nhw yn ansicr neu yn dweud yr un peth a’r person drws nesaf. Cefnoga Jackson (2000) hyn trwy nodi mae cwestiynu ymysg plant gallu achosi straen a rhoi pwysau arnyn nhw sydd wedyn yn arwain at atebion anghywir neu annilys (Jackson, 2000, t. 725). Gallaf osgoi hyn y tro nesaf trwy gwestiynu ar bapur yn lle llafar mewn grŵp, ffordd yma ni fydd atebion gallu cael ei dylanwadu ar gan unrhyw un arall. Bu’r cyfnod ymchwilio yma yn darparu tystiolaeth ar gyfer y safon SAC ‘Dysgu Proffesiynol’ trwy fwrw’r elfen ‘darllen ehangach a chanfyddiadau ymchwil’ (Llywodraeth Cymru, 2020). Byddaf yn defnyddio’r cynlluniau gwersi ac unrhyw waith arall yn ystod yr ymchwil yma fel tystiolaeth ar gyfer y safon hon.

Yn edrych nôl ar fy ymchwil, mae cwestiwn penodol yn codi, nawr rydw i wedi darganfod effaith gwahanol adnoddau ar gyfranogiad, sef beth yw effaith mae’r amgylchedd yn cael ar gyfranogiad. Hoffwn ddod o hyn i sut mae amgylchedd fel er enghraifft gweithio mewn grwp, pâr, unigol neu yn yr awyr agored, yn y dosbarth yn effeithio ar gyfranogiad y plant. Teimlaf bydd hyn yn gwella fy nealltwriaeth o sut i greu’r cyfleoedd gorau i’r plant i lwyddo. Felly pe bawn i’n gwneud ymchwil astudiaeth wers eto byddaf yn canolbwyntio ar effaith yr amgylchedd dysgu ar gyfranogiad y plant yn hytrach na’r adnoddau sydd yn cael ei ddefnyddio. Yn olaf, rhannais i beth darganfodais i gyda chyd myfyrwyr yn ystod diwrnod rhannu mewn gobaith o helpu arfer nhw yn yr ysgol a rhannu gwybodaeth am ba adnoddau sydd yn gweithio’r gorau ar gyfer plant yn fy nosbarth i. 

